CELEX: 62014TN0438
Language: et
Date: 2014-06-13 00:00:00
Title: Kohtuasi T-438/14: 13. juunil 2014 esitatud hagi – Silec Cable ja General Cable versus komisjon

25.8.2014   
            
            
               ET
            
            
               Euroopa Liidu Teataja
            
            
               C 282/44
            
         13. juunil 2014 esitatud hagi – Silec Cable ja General Cable versus komisjon
   (Kohtuasi T-438/14)
   2014/C 282/58
   Kohtumenetluse keel: inglise
   
      Pooled
   
   
      Hagejad: Silec Cable (Montereau Fault Yonne, Prantsusmaa) ja General Cable Corp. (Wilmington, Ühendriigid) (esindaja: barrister I. Sinan)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 2. aprilli 2014. aasta otsuse C(2014) 2139 final, Euroopa Liidu toimimise lepingu artikli 101 ja EMP lepingu artikli 53 kohase menetluse kohta (juhtum COMP/AT.39610 – Elektrikaablid (edaspidi „vaidlustatud otsus”) artikkel 1 Silec Cable ja General Cable puudutavas osas;
            
         
               —
            
            
               teise võimalusena, muuta vaidlustatud otsuse artiklit 2 ja vähendada Silec Cable’lile ja General Cable’lile määratud trahve lähtudes hagiavalduse põhjenduseks esitatud argumentidest;
            
         
               —
            
            
               mõista käesoleva menetluse kulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et komisjon on rikkunud õigusnormi ega ole täitnud nõukogu määruse nr 1/2003 artikli 2 kohast tõendamiskohustust.
            
         
               2.
            
            
               Teine väide, et komisjon rikkus õigusnormi, tõendamiskohustust ja süütuse presumptsiooni väites, et Silec Cable’il on positiivne kohustus avalikult teatada, et ei loe ennast väidetava kartelliga seotuks.
            
         
               3.
            
            
               Kolmas väide, et komisjon tegi ilmse hindamisvea ja rikkus võrdse kohtlemise põhimõtet järeldades, et Silec Cable osales otseselt väidetavas kartellis alates 30. novembrist 2005.
            
         
               4.
            
            
               Neljas väide, et komisjon tegi ilmse hindamisvea ja rikkus võrdse kohtlemise põhimõtet koheldes Silec Cable’it ebajärjekindlalt ja erinevalt teistest vaidlustatud otsuse adressaatidest.
            
         
               5.
            
            
               Viies väide, et komisjon tegi vähemalt ilmse hindamisvea ja rikkus võrdse kohtlemise ja proportsionaalsuse põhimõtet, kui ta ei käsitlenud Silec Cable’it kartellis aeg- ajalt osalejana.